als_Latn dik_Latn azb_Arab
“Në 44 muaj qeverise, arritëm të kemi një ekonomi më të mirë, qeverisje me të mirë, më moderne dhe më transparente, më afër qytetarëve. Janë ndërmarrë shumë reforma për ta bërë ekonominë shqiptare të rritet. Përpjekjet kanë qenë të mëdha, reformat të dhimbshme, por ne jemi të bindur se pa reforma nuk mund të shkojmë përpara për një zhvillim të denjë ekonomik të Shqipërisë. Në qendër të zhvillimit ekonomik duhet të jetë qytetari shqiptar, i cili që duhet të trajtohet me të njëjtin dinjitet si qytetarët e tjerë në Europë”, tha ministrja Ekonomi.
Më tej, ajo u ndal te shifrat e turizmit që për vitin e kaluar kanë qenë shumë pozitive, duke shpresuar të ruhet i njëjti trend dhe këtë vit. Ajo tha se vjet numri i turistëve u rrit me rreth 15% më shumë, ose thënë ndryshe 4.2 milionë turistë vizituan vendin tonë nga veriu në jug në 2016.
“Por që burimet natyrore siç është dhe Razma, të kthehen në destinacione turistike, duhet patjetër që të kesh rend publik dhe siguri, të cilin ne e kemi arritur si dhe të kesh rrugë më të mira, dhe prandaj fondet shkojnë pikërisht në rindërtimin e këtyre rrugëve, ndërkohë që këto rrugë duhet të krijojnë lidhje me burimet turistike”, - shtoi ministrja.
Ajo shtoi se nuk duhet harruar dhe mbështetja që kjo qeveri u ka dhënë sipërmarrjes turistike, përmes një premtimi të mbajtur, siç është ulja e TVSH për strukturat akomoduese nga 20% në 6%.
“Tashmë jemi njësoj me vendet e tjerat të rajonit, ndaj turisti nuk ka pse largohet nga Shqipëria për çmim më të lartë”, pohoi ministrja Ekonomi.
/n.e/
Foto: Nga aktiviteti në Razëm
als_Latn als_Latn als_Latn als_Latn als_Latn fon_Latn als_Latn